บึงสีไฟ - วิกิพีเดีย

# บึงสีไฟ

### จากวิกิพีเดีย สารานุกรมเสรี

บึงสีไฟ เป็นแหล่งน้ำจืดขนาดใหญ่เป็นอันดับสามของประเทศ มีเนื้อที่ประมาณ 5,000 ไร่ นอกจากเป็นแหล่งเพาะพันธุ์สัตว์น้ำจืด และเป็นแหล่งอาศัยของนกหลายชนิดแล้ว ยังเป็นสถานที่พักผ่อนหย่อนใจที่สำคัญของจังหวัดพิจิตร ด้วย

บึงสีไฟถือได้ว่าเป็นสัญลักษณ์แห่งแรกของจังหวัดพิจิตรภายในบริเวณบึงสีไฟแห่งนี้ ยังจัดมีจุดที่น่าสนใจอื่นๆ อีกหลายแห่ง ดังนี้

- สวนสมเด็จพระศรีนครินทร์ฯ พิจิตร สร้างขึ้นเพื่อเฉลิมพระเกียรติสมเด็จพระศรีนครินทราบรมราชชนนี เนื่องในวโรกาสพระชนมายุครบ 80 พรรษา เมื่อ พ.ศ. 2527 มีเนื้อที่ 170 ไร่ เป็นสวนพักผ่อนริมบึงสีไฟ มีสะพานทอดลงน้ำสู่ศาลาใหญ่ที่จัดไว้เป็นที่พักย่อน นักท่องเที่ยวนิยมมาให้อาหารปลาและชมอาทิตย์อัสดง

- รูปปั้นพญาชาละวัน ตามตำนานเรื่องไกรทอง ที่เล่าว่ามีจระเข้ใหญ่ชื่อพญาชาละวัน เคยอาละวาดกินผู้คน และในที่สุดถูกไกรทองปราบลง รูปปั้นดังกล่าวตั้งอยู่ที่ด้านหน้าของบึงสีไฟ จัดสร้างเป็นอาคารขนาดย่อม มีความยาวถึง 38 เมตร กว้าง 6 เมตร สูง 5 เมตร ภายในตัวจระเข้นี้ทำเป็นห้องประชุมขนาด 25-30 ที่นั่ง

- สถานแสดงพันธุ์ปลาเฉลิมพระเกียรติ เป็นอาคารรูปดาวเก้าแฉก ยื่นลงไปในบึงสีไฟ ภายในประกอบด้วยตู้แสดงพันธุ์ปลามากกว่า 20 ชนิด และมีการสับเปลี่ยนชนิดของปลาเป็นประจำ นอกจากนั้นตรงส่วนกลางของอาคารยังทำเป็นช่องเปิด สำหรับชมปลาในบึงสีไฟ ซึ่งมีพันธุ์ปลาชนิดต่างๆ มาชุมนุมเป็นจำนวนมาก เพื่อรอกินอาหารที่นักท่องเที่ยวโปรยให้กิน สถานแสดงพันธุ์ปลาเฉลิมพระเกียรติ อยู่ในความดูแลของ ศูนย์วิจัยและพัฒนาประมงน้ำจืดพิจิตร

## [แก้] ติดต่อ

- ศูนย์วิจัยและพัฒนาประมงน้ำจืดพิจิตร เบอร์โทรศัพท์ 0 5661 1309

ดึงข้อมูลจาก "http://th.wikipedia.org../../../%E0%B8%9A/%E0%B8%B6/%E0%B8%87/%E0%B8%9A%E0%B8%B6%E0%B8%87%E0%B8%AA%E0%B8%B5%E0%B9%84%E0%B8%9F.html".

หมวดหมู่: สถานที่ท่องเที่ยว | จังหวัดพิจิตร

##### Views

- บทความ
- อภิปราย
- รุ่นปัจจุบัน

##### ค้นหา